


TEMA: 


1968-1975 var ikke først og fremmest et ungdomsoprør, 
selv om det også var det, men en massiv kapitalisme- og 
imperialismekritik. Følg med i Socialistisk Arbejderavis' 
temaserie om 1968 i de kommende udgaver. 


Se mere på side 9 

Marx 200 år 


I år ville Karl Marx være fyldt 200 år. Læs om hvorfor han 
stadig er relevant i dag. 


Se mere på side 9 

ede milliarder - straffes med et "fy” 





Af Lars Henrik Carlskov 


Vi har to forskellige retssystemer: Ét for overklassen og ét for alle os andre. 
Detses bl.a. iskandalen om Danske Banks hvidvask af astronomiske summer 
gennem sin estiske filial. Blandt andet 18 mia. kr. fra det korrupte regime 
i Aserbajdsjan samt 7 mia. kr. fra den russiske præsident Putins familie og 
landets efterretningstjeneste FSB. Bankens ansatte har endda hjulpet med 
at skjule kundernes identitet for myndighederne. 

Både i 2013 og 2014 blev banken advaret om ulovligheder, men iværk- 
satte først i september sidste år en undersøgelse. Ifølge. Finanstilsynet har 
banken i mindst 16 tilfælde brudt reglerne. Alligevel fører det hverken til 
politianmeldelse eller bøde. 

På grund af den negative omtale har Danske Bank dog ofret en af sine 
direktører, Lars Mørch. Med sig ud af døren får han 15 mio. kr. og kan derfor 
formentlig lige akkurat holde den værste nød fra døren. De ansvarlige for 
kriminalitet i milliardklassen går altså fri og forgyldes endda. 

Til sammenligning indførtes for nylig bl.a. øget kontrol i lufthavne af 
arbejdsløse, som anklages for socialt bedrageri, hvis de tager på ferie uden 
at give kommunen besked. 


En ekstraordinær præstation, der bør belønnes 





Af Lars Henrik Carlskov 


Jørgen Mads Clausen er en plaget mand.Han er tvunget 
i knæ af en nådesløs tilværelse. Knockoutet af en hård og 
ubarmhjertig skæbne. Tildelt kort af livet, hvor han sad 
tilbage med sorteper. En briki det store eksistentielle ludo, 
der brutalt blev slået hjem. Omstændigheder uden for hans 
kontrol rottede sig sammen mod ham. De gav ham aldrig 
en chance. Nu åbner han op om den familietragedie, som 
ramte hans søskendeflok: De arvede milliarder. 

Ikke desto mindre rider tanken om, at formuen havde 
været større uden arveafgift stadig Danfoss” bestyrelses- 
formand som en mare. 7. maj lagde Berlingske Business 
spalter til denne lidelseshistorie. Fortalt af manden selv 
med al den sociale indignation, det er menneskeligt muligt 


Støt og bliv en del af: 


Almen Modstand og 





at mobilisere som milliardær tronende på sit kontor i en 
zebra-stol og med en udstoppet løve ved sin side (natur- 
ligvis alt sammen arvet, som det fremgår af billedteksten). 
”Den ulykkelige familie er altid på sin måde ulykkelig”, 
bemærkede Tolstoj i Anna Karenina. Og Jørgen Mads 
Clausens familie er tilsyneladende ulykkelig på den dér 
milliardær-i-zebrastol-med-udstoppet-løve-agtige måde. 
Han forklarer, at uden arveafgift kan virksomhederne 
”investere pengene i vækst og beskæftigelse frem for at 
frygte for, om man må lukke”. Med en familieformue på 
13,1 mia. kr. og et Danfoss-overskud på 5,1 mia. kr. sidste 
år (700 mio. højere end året før), må man således forstå, 
at kampen mod arveafgiften er en desperat handling fra 
en desperat mand. Drevet helt ud til kanten af systemet. 
Det virker derfor småligt grænsende til det ondskabs- 


FØOGETHER MÅ 


GEETINGETHER ef ef EOGiAl bevægelse, der Kæmper for ek San firk, 
fyr mermteeber bliver behorillet 158 før løven banset snit, 
| Fraligion, bopæl, social baggrund mv, 


| GHETTOGETHER er modstandere af re 
grundlæggende, at udspillet er dis 
og LE andet end en help til beboerne 


Ghettogether 


fulde at påpege (som Arbejderbevægelsens Erhvervsråd 
har gjort), at flertallet af de afdøde danskere (55 %) sidste 
år efterlod sig gæld eller værdier under bundgrænsen for 
arveafgift på 289.000 kr. 

Kun et menneske blottet for empati kan undgå at blive 
berørt af Mads Jørgen Clausens hjerteskærende beretning 
om sit livs jammerdal. Uvægerligt ser man for sit indre blik 
hans ansigt indsat på et af de malerier af grædende børn, 
som tidligere prydede væggene i landets hjem. 

Og vi skal huske at værdsætte dem, der gør en særlig 
indsats. Som udviser risikovillighed. Der iværksætter. 
Eeks. i dette tilfælde egen fødsel ind i en aflandets rigeste 
familier. En ekstraordinær præstation, der bør belønnes 
med milliarder og forhåbentlig kan tjene som inspiration 
for andre ambitiøse fostre. 


FJET 


ns ghettoudspil. vi mener 
nerende, frihedsbererende 





Almen Modstand kampagnen er opstået 
som reaktion på regeringens lovpakke 
"Ét Danmark uden parallelsamfund”. 
Gruppen består af beboere fra forskel- 
lige boligområder, der har valgt at bruge 
deres frustration til at organisere sig i 
håbet om at skabe en folkelig modstand. 
Almen Modstand vil oplyse og informere, 
og de vil organisere debat, workshops og 
protester. 


Se mere og tag kontakt: 
www.facebook.com/almenmodstand / 


"Ghettogether - sammen mod Ghetto- 
udspillet” er et nyt initiativ, startet af en 
gruppe unge fra Krogerup Højskole. De 
samler underskrifter, laver debatmøder 
og forsøger at samle og skabe aktivitet i 
boligområderne. 


Læs mere her på: 
www.facebook.com/ghettogether/ 


Ki GHETTOGETHER er incd | 


| onkring begrebet "ghette" og i etedet gå i 
free nuanceret billede of. beboerne i de setalte boligområder, 


na brug &T begrebet ghetto. Begerin- 
fm har opfundet deres egen defirition på en ghetto, son et middel 
at uiåføre en politik der tilsyneladende i har til hensigt at 
iære soolale problener nen derimod at fivstte i 
GEETNGETHER mener, ak regeringens definikion kæder udfordringer 
Bakken åg reducerer beboerne til em sstilet maose. Begermingene 
forestilling cm. at man kan løse forskellige scedele udfordringer 
(arbejdsløshed, kriminalitet, sfej i én sanlet pakke, der er boseret 


i på straf, er uanbitiøs og kontraproduktivt. 


É GHETNGETHER mener, at det er forkasteligt st bruge 
| et gen ERE bange på 
i stor mangel på den 


| orerroGerHER finder både regeringens definition og udspil dybe 


at rive billige boliger ned. når der er 


råcistisk. Febks. hører punkt 2 i ghettolefinitionen "andelen Af 


| indvandrere åg sfterkormire fra ikke-vestlige lande overstiger 50 


pet ikke hjerne som sf kriterium blandt socisle protlemstillinger, 


| GHETTOGETHER ser. af der er sociale problemer i Danmark, og at dine 


coodale problener forekommer H; re i besternte områder. Vi nener 
ikke at disse problemer kan eller bør løses Yed såraf. I stedet er 


| det osdvendigt ned flere racsourer og en større social indsats, der 
| inddrager og går 


i OHETICØBTHER krærer. at ringen dropper deres ghettoudspil 
Ben rn eren E= CR 


i dinlgg medl de mener, det horder con. 

| Det mener vi | mener VI 


Solidaritet 


er stadig nøglen 
til forandring 


- selvom OK18 
ikke kom i mal 


OK 18 havde potentialet til at forandre det politiske landskab mar- 
kant. Men fagtoppen turde ikke tage en konflikt for de offentlige 
ansattes helt rimelige og fair krav. Og den faglige venstrefløj omkring 
Enhedslisten og Dagbladet Arbejderen ville ikke udfordre fagtoppen. 

Frygten for et regeringsindgreb, der ville stille de offentlige ansatte 
ringere, var et udbredt argument. Men det beror på en totalt fejllæs- 
ning af styrkeforholdet. Løhde og Løkkes havde et klart ønske om til 
at at angribe de offentlige ansatte. Men et regeringsindgreb, så tæt på 
et folketingsvalg, ville være politisk selvmord for Socialdemokratiet 
og Dansk Folkeparti, der i så fald skulle lægge stemmer til indgrebet. 

Med over 75 procent opbakning til de offentlige ansattes krav i be- 
folkningen, ville en storkonflikt have styrket en voksende bevægelse 
og presset alle de offentlige arbejdsgivere til at give flere indrømmelser 
og sikret lærere og undervisere en arbejdstidsaftale. 

At sammenligningen med regeringsindgrebet i 2013 holder ikke. I 
2013 stod lærerne alene, hvorimod alle offentlige ansatte stod sammen 
via Solidaritetspagten i 2018. Resultatet blev, at fagtoppen viste en vej 
ud for Løhde og Løkke, som heller ikke ønskede en konflikt. Lærere og 
undervisere blev ofret og står stadig uden en arbejdstidsaftale. 














Nye angreb på velfærden og de offentlige ansatte 

Så snart OK 18 var stemt igennem, iværksatte regeringen næste række 
af planlagte angreb på velfærden og arbejderklassen. Kommuneaftalen 
og Regionsaftalen betyder fortsatte forringelser af velfærden og følger 
regeringens 2025 plan. Dernæst blæste Løhde til kamp mod offentlige 
ansattes sygefravær. Og endelig udsendte regeringen en ny kommis- 
sions rapport om fremtidens overenskomster i den offentlige sektor. 


Ghettopakken” og flere "asylbremse” love 
Dernæst blev der sat turbo på de fleste beslutninger i regeringens 
"øhettopakke”. Den er både et racistisk og diskriminerende angreb på 
”ikke vestlige indvandrede” og et større asocialt angreb på hele den 
almene boligsektor og lejernes opsparing i Landsbyggefonden, der 
kommer til at betale milliarder for planen. Byrådet i Århus har været 
hurtige til at udmønte "ghettopakken” og på brutal vis stillet mange i 
en usikker situation. Igen har S og denne gang desværre også SF købt 
de falske præmisser om ghettoer og parallelsamfund. Men også at en 
bestemt andel af ”ikke-vestlige indvandrere og efterkommere” i sig 
selv er en trussel mod samfundet, som staten skal gribe ind overfor. 
Samtidig fortsætter regeringen sine stramninger overfor flygtninge 
og asylansøger. Burkaforbuddet blev vedtaget. Den arbejder på højtryk 
for at "skaffe sig af med” uledsagede flygtningebørn fra Afghanistan og 
andre asylansøgere ved at sende dem ud af landet. 


Solidaritet og modstand fra neden 
Heldigvis er der også modstand. Derfor er aktionsgrupperne ”Ghetto- 
gether”, ”Almen modstand — forsvar beboerdemokratiet” og "Nej til flere 
nedrivninger i Århus Vest” yderst vigtige. Der er tale om almindelige 
mennesker, der organiserer flere omkring sig imod politikernes asociale 
og diskriminerende planer. Også de mange forskellige antiracistiske 
netværk, som den 20. juni på FN's internationale flygtningedag pro- 
testerede mod dansk flygtningepolitik er vigtige. 

Socialistisk Arbejderavis opfordrer alle sine læsere til at blive aktive 
i kampen mod "gshettopakken” mod racisme og diskrimination. Det 
er solidariteten mellem mennesker, hvor vi bor, arbejder og uddanner 
os, som er grundlaget for en fælles kamp for et åbent, lige og socialt 
retfærdigt samfund. 


af Internationale Socialister, 
ISU, Dronningensgade 34, 1420 KBH K 


Internationale Socialister / 
5342-0357669 
saaQsocialister.dk www.socialister.dk OTM 900 stk. 
Anders Bæk Simonsen Red. afsluttet den 25. 

Torsdag den 31. maj blev det omdiskute- 

rede og kontroversielle tildækningsforbud 
vedtaget i Folketinget, med effekt fra den 

1. august. Den nye lov er bedre kendt som 
"hurkaforbudet” fordi målet med maskerings- 
forbuddet er tildækkede muslimske kvinder. 





Af Sigurd Sejer Skov 


Forbuddet er indført af den nuværende borgerlige 
regering, som underligt nok ser stort på de liberale 
frihedsværdier. Forbuddet havde stor opbakning i 
folketinget med Socialdemokratiet, Dansk Folke- 
parti, Venstre og De Konservative i spidsen. Enkelte 
fra Liberal Alliance stemte også for, men partiet stod 
primært i opposition sammen med resten til venstre 
for Socialdemokratiet. 

At forbuddet er ren islam hetz er ikke svært at se, 
hvis man kigger lidt nærmere på nogle af de centrale 
argumenter bag vedtagelsen. Bl.a at ja-stemmerne 
mener, at de tildækkede kvinder er ofre for kvinde- 
undertrykkelse. 

Til det må man spørge som Joachim B. Olsen 
gjorde: "Ideen om at kriminalisere nogen, man me- 
ner er ofre, forstår jeg ikke helt.” Hvis selv Joachim 
B. Olsen kan fremhæve paradokset i det, må enhver 
socialdemokrat da også kunne se det? 

Tildækningsforbuddet gælder ikke hvis maskerin- 
gen "tjener et anerkendelsesværdigt formål.” Hvad 
der er et anerkendelsesværdigt formål, er i sig selv 
et temmelig ideologisk bestemt spørgsmål. Den 
lovmæssige frase har den effekt, at maskeringsfor- 
buddet i effekt kommer til at ramme tildækkede 
muslimske kvinder. 

Man kan undres over hvorfor, der skal sidde en 
lille gruppe politikere og kontrollere hvilken slags 
påklædning en lille del af befolkning må benytte. 
Faktisk omhandler det ikke mere end ca. 250 kvinder 
på landsplan, som bærer burka, hvor 60-80 er etnisk 
danske konvertitter. Den statistik kan dårligt gøres 
til et samfundsproblem i sig selv. 





Foto: Johan Wessman, CC BY 3.0 


Muslimhetzen raser - magthaverne vinder 
Tildækningsforbuddet er bare det nyeste initiativ i 
en efterhånden lang række af fremmedfjendsk og 
islam-hetzende politik, som forsøger at fjerne fokus 
fra en social skæv politik, ved at udpege minoriteter 
og gøre dem til syndebukke for alverdens dårligdom. 

For eksempel er det værd i den sammenhæng, at 
tage notits af, at frokostpausen ikke var vigtignok til, 
at staten med Sophie Løhde ii spidsen, ville betale for 
den under OK18 forhandlingerne. Men blot en lille 
måned efter skaber Inger Støjberg ramaskrig over, at 
buschaufførerne faster under ramadanen. 

Meget tyder på, at det for langt størstedelen af 
de burka-bærende er det kvindernes eget valg, at 
gå tildækket. f.eks. har Ayesha Haleem fået ordlyd 
i medierne, hvor hun giver indtryk af, at det først 
er med forbuddet, at hun føler sig undertrykt. Hun 
sagde bl.a. til DR: "Mange tror, at mænd tvinger os 
til at gå i niqab eller burka. Det er helt forkert. Hvis 
jeg blev tvunget til det, ville jeg ikke have den på, når 
jeg ikke var sammen med min mand.” 


Debatten der gælder 

Islam hetzen bliver brugt til, at aflede debatten fra 
at handle om skattely, stigende ulighed, udhulning 
af den offentlige sektor, krig osv. 

Del og hersk strategien er ligeså effektiv som den 
er oldgammel. Så længe muslimer, flygtninge og 
østeuropæiske arbejdere med succes gøres til almin- 
delige menneskers fjender, kan vi ikke udfordre den 
menneskefjendske nedskæringspolitik. 

Formår vi at gøre krav på vores langt bedre velfærd 
vil vi kunne slås, og vinde velfærden tilbage sammen 
med vores muslimske kollegaer eller studiekam- 
merater. 

Uden massestrejker og kritik af 
fagtoppen kan vi ikke vinde 














Denne artikel diskuterer, hvorfor den 
fantastiske solidaritets-pagt ikke 
kunne vinde slaget om OK18. 





Af Hans Erik Madsen 


Konklusionen er, at fagtoppens svigtede 
nok engang, og arbejderklassens stærkeste 
våben - strejken — ikke blev brugt. 

Men konklusionen er desværre også, at 
venstrefløjens politik var en del af pro- 
blemet. Venstrefløjens opbakning bag 
fagtoppen var katastrofal. Fremfor at kriti- 
sere fagtoppens brud på solidaritetspagten 
blev delforligene kaldt ”genialt”, og frem 
for at argumentere offensivt for, at kun en 
storstrejke kunne vinde blev konklusionen, 
at ”Vi fik, hvad vi kom efter, uden en eneste 
strejkedag.” 

OK18 har været et lærestykke i, hvilken 
politisk styrke en samlet arbejderklasse har, 
når den står sammen. 

Desværre blev OK18 kun ”Vi var så tæt 
på” og ikke ”Det var året hvor fagbevægel- 
sen kom tilbage som en kraft i samfundet” 
som enhedslisten medlem og lærer Johan 
Elkjær omtalte det. 


Fagtoppens forræderi - de hjalp 
Løkke og Mette ud af en knibe 
Fagtoppen gik ikke hele vejen — de revi- 
derede solidaritetspagten til kun at om- 
fatte lønspørgsmålet som konflikt-grundlag 
(uden at spørge medlemmerne!), og med 
delforligene blev lærerne forladt alene 
tilbage på perronen! 

Hvorfor stod fagtoppen ikke fast og 
sagde: Vi tager storkonflikten? I en situation 
hvor opbakningen bag de offentlige ansat- 
tes krav og kamp steg og steg. 

Var fagtoppen i den situation bange for 
et regeringsindgreb og en sejr til arbejdsgi- 
verne? Næppe; Løkkes regering stod utrolig 
svagt parlamentarisk. Og Socialdemokrati- 
et var om noget det parti, der ikke ville have 
en storkonflikt og et indgreb af den enkle 
grund, at de ville blive tvunget til at vælge 
side — mod eller med de offentlige ansatte. 

Med et folketingsvalg indenfor det næste 
år frygtede de gamle magt-partier på Chri- 
stiansborg en valg-katastrofe. 

Så regeringen og socialdemokratiet stod 
med ekstremt dårlige kort på hånden under 
forligsforhandlingerne. De ville (næsten) 
for enhver pris undgå en konflikt! Og den 


eneste kraft, som kunne redde dem ud af 
kniben, var nok engang fagbureaukratiet. 
I et samspil med forligskvinden, LO-top- 
pen og de faglige topledere blev delforliget 
på det regionale område strikket sammen, 
og hermed var solidaritets-pagten brudt, 
fordi kompromiset med arbejdsgiverne 
var, at der ikke blev rokket et komma ved 
lov 409, som beskrevet i Politiken d. 4. maj. 


”Vi sover med støvlerne på” - fagtop- 
pens to ansigter 

Fagtoppen havde under OK18 fra dag ét 
kontrol over medlemmerne. Solidaritets- 
pagten var fagtoppens opfindelse. Medlem- 
mer skulle bruges som en hær af støtter til 
deres forhandlere. En faglig variant til det 
vi kender fra det parlamentariske system — 
stemmekvæg. 

Men trods alt med synlige og vigtige de- 
monstrationer, flyer uddelinger og forligs- 
demoerne. Solidaritetspagten skabte selv- 
tillid og håb på arbejdspladserne. Men der 
blev aldrig løsnet et skud — punktstrejker 
og faglige møder i arbejdstiden blev aldrig 
brugt under OK18. Og fagtoppen var aldrig 
reelt indstillet på at bruge storstrejken som 
et våben. 

Fagbureaukratiet er et særligt socialt lag 
mellem arbejdsgiverne og arbejderklas- 
sen. De er arbejderklassens ”politikere/ 
forhandlere” over for arbejdsgiverne. Klas- 
sesamarbejdet er fagtoppens professions 
ideologi. De ønsker reelt set ikke et opgør 
med kapitalisme. 

Fagbureaukratiet har to ansigter: at 
holde skansen over for arbejdsgiverne og 
kontrollere arbejderklassen. Kontrollen 
over arbejderklassen handler især om, at 
forhindre brugen af strejkevåbnet. Fagtop- 
pen må balancere mellem presset fra hhv. 
arbejdere og arbejdsgivere, som vil skifte. 

Under OK18 var presset på fagtoppen 
især voldsomt fra medlemmerne. ”Nok er 
nok”! Fagtoppen var nødt til at skrue op 
for en skarp retorik — ”Vi sover med støv- 
lerne på — vi er klar til kamp” for at bevare 
medlemmernes opbakning. Men samtidig 
skulle de også passe på ikke at mobilisere 
medlemmerne alt for meget. Og her kom- 
mer ”faren” i en massestrejke ind. 


Massestrejken - vejen til forsvar og 
forandring af bevidstheden 
Hvorfor er både fagtoppen og arbejdsgi- 


verne så bange for strejker. 

Igen kan marxistisk teori åbne op for 
en forståelse. Marx fokuserede meget på 
strejker og fagforeningers betydning. Både 
som et middel til at øge arbejderklassens 
levevilkår, men faktisk først og fremmest 
for at øge deres klassebevidsthed og klas- 
seorganisering. 

Og her en aktuelt skarp analyse af, hvor- 
for fagtoppen var bange for strejker: 

” Fagbevægelsens top er bange for, hvad 
der kan ske, når først strejkerne ruller. 
Bange for medlemmernes kampgejst og 
for befolkningens massive opbakning, der 
kan betyde fagtoppens tab af kontrol og 
politisk marginalisering ved en konfronta- 
tion med regeringen (som i 1985). I hvert 
fald Sosserne i fagtoppens forhandlings- 
ledelse arbejder på højtryk bag facaderne 
på at splitte de offentligt ansatte og omgå 
musketereden.” (Adam Johansen, lektor, 
medlem af Ø 29.marts i facebookgruppen 
"Bak op om de offentlige ansatte”). 

Både fagtoppen og arbejdsgiverne 
tænker klassebevidst og ved derfor også, 
at organisering og kamp åbner op for, at 
arbejdere oplever deres egen styrke, når de 
kæmper og står sammen og hermed kan 
blive en trussel for begge parter. 

De ved også alt om, at historisk er de store 
resultater ifht. levevilkår og reformer kom- 
met som et resultat af omfattende strejker, 
som arbejdsgiverne og fagtoppen ikke har 
kunne kontrollere, men netop forsøgt at 
inddæmme ved at give indrømmelser. I 
bogen Den sidste Danmarkshistorie skriver 
historiker og højre-socialdemokrat Søren 
Mørch: 

”Velfærdsstaten er ikke indrettet for at 
være flink ved de fattige, men for at undgå 
social uro, klassekamp og borgerkrig. Hvor 
mange penge det er rimeligt at bruge på 
den sociale sektor, bliver bestemt af, hvor 
meget uro de dominerende samfundsgrup- 
per er villige til at acceptere”. 


Kritikken af venstrefløjen under OK18 
”Vi holdtud, vi holdt sammen og vi vandt!” 
”Vi fik, hvad vi kom efter, uden en eneste 
strejkedag, nemlig fuldt stop for politiker- 
nes og de offentlige arbejdsgiveres fron- 
talangreb på vores løn- og arbejdsvilkår” 
og "De seneste dages forløb har vist, at det 
var en genistreg, da Dennis Kristensen som 
chefforhandler for LO-gruppen skabte det 


gennembrud, som ingen andre ville.” er 
alle citater fra Jan Hobys blog på avisen.dk 
d. 29. april. 

Jan Hoby (næstformand i LFS og med- 
lem af Enhedslisten) var en af de absolutte 
frontfigurer med masser af initiativ og gode 
analyser inden solidaritetspagten blev 
brudt af fagtoppen. I starten af forløbet 
argumenterede Jan Hoby for konfliktper- 
spektivet, men endte op med ovenstående 
forståelse, som er en tro kopi af fagtoppens 
fortælling. 

Men også Enhedslistens Lærernetværk 
udfordrede ikke fagtoppens fortælling, 
selvom de i netværket anbefalede et "nej”: 

”Mobiliseringen og sammenholdet er 
vores vigtigste sejr” og ”Havde vi stået 
skulder ved skulder, fra top til bund, helt til 
det sidste, var lærerne måske også kommet 
i mål.” Udtalelser vedtaget af Enhedslistens 
Faglige Landsudvalg d. 5. maj. 

Denne vurdering befinder sig i en drøm- 
meverden, fordi Enhedslisten faglige udvalg 
ikke med et ord forholder sig til fagtoppens 
rolle eller spørgsmålet om strejkevåbnet. 

Enhedslisten tager heller ikke stilling til, 
om de vil opfordre til ja eller nej. Og det 
fortæller, at der også i liste Ø er uenighed. 
Jamen så læg holdningerne frem. Endeligt 
fortæller det også, at liste Øs fagforenings- 
bureaukrater reelt styrer listens politik på 
det faglige område. 


Læren af OK18 

I 2-3 måneder så vi under OK18 hvilken 
styrke en samlet arbejderklasse har. Den 
styrke og det sammenhold skal videreud- 
vikles af os græsrødder. Solidaritetspagten 
skal have nyt liv, og nu er der allerede dis- 
kussionen blandt faglige aktivister på det 
private område om, at deres næste overens- 
komst skal mødes med en solidaritets-pagt 
imellem disse forbund. 

Men læren af OK18 er samtidig, at vi ikke 
kan vinde, hvis vi blot er passive støtter til 
vores forhandlere. Og det gælder uanset om 
det erved indgåelsen af en ny overenskomst 
på landsplan eller en lokalaftale eller en 
tvist på vores arbejdspladser. Vi skal om 
nødvendigt bruge vores stærkeste våben — 
strejken og solidariteten fra og med andre 
arbejdere. 


Fra musketér-ed 
til solidaritetspagt 





Af Lene Junker 


Forud for OK 18 lagde både de statslige, regionale og 
kommunale arbejdsgivere offensivt ud med krav om løn- 
tilbageholdenhed, afskaffelse af betalte spisepauser og 
fastholdelse af gældende "arbejdstidsregler” for lærere og 
undervisere. Det stod meget klart, at arbejdsgiverne også 
denne gang havde lagt en fælles slagplan for OK 18. 

Som modtræk indgik alle offentlige ansattes faglige orga- 
nisationer en musketér-ed. Den sikrede, at ingen startede 
forhandlinger før der var reelle forhandlinger om lærernes 
arbejdstid. Det vakte stor begejstring blandt lærerne, da 
Anders Bondo i starten af januar på medlemsmøder landet 
over, fortalte om musketér-edens tilblivelse. 

Den 22. januar meddelte Anders Bondo, at der nu var 
reelle forhandlinger om arbejdstiden med KL, hvorefter 
musketér-eden blev ophævet, og alle forhandlinger gik i 
gang. Men forhandlingerne kom alligevel ingen vegne og 
1. marts fortsatte de i Forligsinstitutionen. 

De offentlige ansattes tre fælles krav blev diskuteret over- 
alt, de fik momentum, blev populære og samlede støtte fra 
70% af befolkningen. Solidariteten bredte sig fra toppen 
af fagbevægelsen ned til medlemmerne og længere ud til 
hele befolkningen. 


Fronterne skærpes 

I starten af marts varsler de faglige organisationer strej- 
kevarsel for 60.000 ansatte. Det trumfer arbejdsgiverne en 
uge senere ved at lockoute 440.000 ansatte. Banen bliver 
kridtet op til storkonflikt. 

Historiens største tillidsrepræsentant-møde den 22. 





marts samler 10.000 offentlige ansatte. Herfra udvikler 
solidaritets-pagten sig med rivende hast. (Foto med kra- 
vene) Selv med udsigten til storkonflikt fortsætter den 
folkelige opbakning til de offentlige ansatte, fordi de tre 
krav opfattes som rimelige og retfærdige. 

De ser, at hele den offentlige sektor smuldrer, mens et 
fåtal får skattelettelser. En del private arbejdspladser og 
fagforeninger støtter op og deltager idemonstrationerne. 
Og regeringen kører lav profil, da den ikke er sikker på et 
flertal for et regeringsindgreb, så kort tid før et valg. 

De offentlige ansatte bliver nu synlige via demonstra- 
tioner i mange byer, via "Skulder ved Skulder” morgen 
aktioner og via facebookgruppen: "Bak op om de offentlige 
ansatte”, som i løbet af få dage får 200.000 medlemmer. 
Senere udvikler fanevagter foran Forligsinstitutionen sig 
til farverige demonstrationer døgnet rundt. 


Den slumrende solidaritet blev vækket til live 

"Vores undersøgelse slår fast, at flertallet af lønmod- 
tagere ser fagforeninger som nødvendige for at varetage 
deres interesser. Solidaritet betyder meget for dem, og de 
erklærer sig parate til at støtte andre faggrupper i deres 
ønsker om bedre arbejdsforhold”, siger Emmett Caraker 
tilugebrevet A4. Han arbejder på forskningsprojektet "Ar- 
bejdsliv og Politik i lønmodtagerperspektiv” som Center 
for Arbejdsmarkedsforskning på Aalborg Universitet har 
stået i spidsen for siden 1992. 

Ofte har solidaritet og fællesskab svære kår og bliver 
dømt helt ude som noget, der udtrykker en forældet tanke- 
gang og slet ikke matcher nutidens globale setup. Men når 
der skabes rum og mulighed for at udfolde solidariteten, så 


OK18: Fagtoppen svigtede 

blomstrer den. Det er jo første gang i historien, at offentlige 
ansatte har stået sammen i ord og handling. 


Arbejdsgivere i defensiven og forsøger at splitte 
sammenholdet 

Solidariteten i toppen af fagbevægelsen holdt ikke hele 
vejen og sikrede ikke "En løsning for alle”. Solidariteten 
blev aldrig anvendt i sin stærkeste og bredeste form - en 
storkonflikt, som arbejdsgiverne måtte bære hovedan- 
svaret for via deres massive lockout. Solidaritets-pagtens 
potentiale blev slet ikke udnyttet, og vi stod ikke "Skulder 
ved Skulder” om "En løsning for alle” 

Ser man tilbage på hele forløbet, er det meget tydeligt, 
at arbejdsgiverne på et meget tidligt tidspunkt gjorde det 
klart, at de ikke ville forhandle en arbejdstidsaftale. Da 
de reelt var presset i defensiven, benyttede de det gamle 
magthaver-redskab: Del og hersk. 

Derfor måtte de give sig på lønnen, lokke med særlige 
puljer og åbne op for at få spisepausen skrevet ind i over- 
enskomsten og undgå storkonflikten. Det lykkedes da 
LO-forbundene indgik et delforlig. 

Solidaritetspagten er kommet for at blive. 

Musketér-eden i toppen af fagbevægelsen skabte rum 
for en solidaritet og fælles kamp blandt alle offentlige 
ansatte, trængte arbejdsgiverne i defensiven og skabte 
synlige resultater her og nu. Den skal vi bygge videre på 
gennem fortsat fælles aktivitet og synlighed til hverdag 
på vores arbejdspladser, ikommunerne og på landsplan. 





- vi kunne have vundet meget mere 





Af Hans Erik Madsen, timelærer, DM, Anders Bæk Simonsen, gymnasielærer, GL, 
Konni Nørlem, lærer, DLF, Lene Junker, lærer, DLF, Jesper Juul Mikkelsen, gade- 
medarbejder, LFS, Jens Andersen, ungdomsklubmedarbejder, BUPL og Charlie 
Lywood. Alle medlemmer af Internationale Socialister. 


Resultatet ved OK-18 afstemningen var forventeligt — det 
store flertal af medlemmer indenfor det offentlige købte 
fagtoppens fortælling om det bedst opnåelige resultat — 
det de havde forhandlet på plads. OK-18 resultatet har 
afværget mange af arbejdsgivernes angreb, dog mod delvis 
egenbetaling af frokostpausen. 

Lønudviklingen sikrer reallønnen, men heller ikke ret 
meget mere. Men lærernes arbejdstid blev solgt. Når 
resultatet er gjort op og vejet, så er det vigtigt at huske, at 
grunden til at fagbevægelsen denne gang kunne stoppe 
arbejdsgivernes nye forsøg på angreb ene og alene skyldes 
solidaritetspagten. Ok-18 forløbet markerer med den om- 
fattende solidaritet og musketered et historisk nybrud, som 
skabte entusiasme og tro på, at nu er det fagbevægelsen 
tur til at vinde. 


Nej stemmer 
Der var nej stemmer i alle forbund , og i DLF endte af- 
stemningen med at tre ud af fire stemte ja, og hver fjerde 
nej. Men som opinionsmålinger og debatten også har 
vist, så er det resultat ikke udtryk for opbakning bag lov 
409, men udtryk for afmagt og en vurdering hos flertallet 
af lærerne om at de ikke kunne vinde en konflikt alene op 
mod sommerferien. 

Toppen i DLF med Anders Bonde i spidsen tolker det 


derhen, at det var opbakning til deres forhandlings linje og 
deres vurdering af, at det bedst mulige resultat var nedsæt- 
telsen af en kommission. Også fordi toppen i DLF efterføl- 
gende havde gjort det klart, at de ikke kunne få opbakning 
hos de øvrige forbund til at gå i konflikt for arbejdstiden. 
Det på trods af at alle troede solidaritetspagten omfat- 
tede alle de tre krav, ikke kun løn spørgsmålet. Men den 
virkelige historie bag afstemningsresultatet taler fagtoppen 
ikke om. Det var nemlig dem selv, som startede solidari- 
tetspagten, fordi det store flertal af de offentlige ansatte 
sagde ”Nok er nok”. Men også at de selv lukkede solida- 
ritetspagten ned og indgik et kompromis med arbejdsgi- 
verne. Et kompromis, hvor de solgte lærernes krav om en 
arbejdstidsaftale for en arbejdstidskommission. 


Hvorfor gjorde fagtoppen det? 

Fordi de hellere ville indgå et kompromis med arbejds- 
giverne end bruge det magtmiddel som arbejderklassen 
har — storstrejken. De hader storstrejken fordi den viser, 
at det fagtoppen ikke kan ved forhandlingsbordet, kan 
arbejderklassen selv, når storstrejken ruller. 

Den styrke rummer for fagtoppen samtidig faren for at 
de mister kontrollen over situationen og ikke mindst deres 
egne medlemmer. Og hermed i sidste ende at de mister 
deres taburetter og de kasketter, de har på. 

Arbejdsgiverne var ovenud tilfredse med hjælpen fra 
fagtoppen — for hvad pokker skulle regeringen og KL have 
gjort, hvis 5-600.000 offentlige ansatte var i strejke eller 
lockout, og mange flere måske ville have tilsluttet sig 
storstrejken. Gribe ind? Ville det have stoppet strejkerne? 
Måske, måske ikke? 


Men de gamle magtpartier ville uden tvivl ved det næ- 
ste valg komme til at bløde med massiv stemmetab. For 
storstrejkers fællesskab og oplevelse af egen styrke flytter 
for alvor holdninger og værdier. Vi kunne have vundet 
hvis solidaritetspagten var blevet fastholdt, og storstrejken 
iværksat. 

Så enkelt en lære kan vi drage af OK-18, hvor vi i nogle 
fantastiske uger så hvad sammenhold kan udløse af akti- 
vitet og håb. Men vi kan også drage den meget enkle lære, 
igen igen, at fagtoppen altid vil forsøge at undgå at gå hele 
vejen. At de altid vil forsøge at indgå kompromisser med 
arbejdsgiverne fremfor at bruge vores stærkeste våben 
fuldt ud: solidariteten og storstrejken. 


Hvad gør vi nu? 

Vi skal fremfor alt fastholde solidaritetspagten og tage 
skridt til på arbejdspladserne at støtte hinanden på tværs 
af faggrupper. Vi skal forsøge at opbygge soldaritetspag- 
ten gennem netværk på tværs af arbejdspladser lokalt og 
gerne landsdækkende. Inden for DLF er det allervigtigste 
lige nu, at lærerne samles på tværs af forskellig stemme- 
afgivning, fordi lærerne kun gennem lokalt sammenhold 
i kommunerne og på de enkelte skoler kan kempe bedre 
lokalaftaler igennem. 

Det er kun gennem solidariteten på tværs af skolerne og 
opbakning fra andre offentlige ansatte, at forbedringer kan 
komme. Samtidig må alle os, som er utilfredse med den 
dialogsøgende linje i DLFs fagtop rejse debatten lokalt og 
regionalt og arbejde for at DLF bliver en fagforening, der 
er villig til at bruge konfliktvåbnet over for arbejdsgiverne. 

”Der er en mur uden mursten for 
mennesker, der kæmper for at 


blive integreret” 

Socialistisk Arbejderavis har talt med Kim Jørstad, som er aktiv i 
Link Kerteminde. Link er en forening, som i 16 år har arbejdet for 
at støtte og integrere flygtninge i Kerteminde. 





Af Lene Junker 


SAA: Hvor lang tid har du selv været aktiv i LINK Og hvor stor er jeres forening? 

Kim: LINK, Lettelse af Integration af Nydanske i Kerteminde-området, blev 
startet i 2002 af fremsynede mennesker, der kunne se, at der lå en særlig opgave 
i at hjælpe flygtninge og indvandrere med at falde til i det danske samfund. 
Var det i dag, havde foreningen nok heddet Venligboerne Kerteminde. 

Jeg kom med i 2006. Jeg havde længe været partipolitisk aktiv og havde lyst 
til at arbejde praktisk med integration. Den lyst har jeg bestemt fået tilgodeset. 

Kerteminde er en lille by med omkring 6000 indbyggere, og Link har om- 
kring 400 medlemmer, hvoraf cirka halvdelen er flygtninge eller indvandrere. 


SAA: Hvordan støtter I de enkelte flygtninge? Og hvilke aktiviteter har I? 

Kim: Jeg synes faktisk, at vi kommer hele vejen rundt. Grundlæggende 
handler det om hjælp til ansøgninger om familiesammenføring, pas, op- 
holdskort, forlængelse af opholdstilladelse, permanent opholdstilladelse, 
statsborgerskab etc. Men også om hjælp til at forstå brevene fra det offentlige, 
hjælp til at skaffe cykler, vaskemaskiner, tørretumblere, kontakt tilsundheds- 
væsenet, forsikringsselskaber, Udbetaling Danmark, Udlændingestyrelsen, 
Flygtningenævnet, kommunen, SKAT og alle de andre væsener, der befolker 
en flygtnings liv. 

Sideløbende har vi sociale aktiviteter, der skal hjælpe flygtninge til at få et 
netværk blandt danskere og andre flygtninge. Vi har kino-aftener i den lokale 
biograf, vi har sammenkomster i forbindelse med ferier som jul og påske og 
sommerferie. Fra tid til anden har vi også udflugter, fx til Den fynske Landsby. 
Vi har sommerlejr for danskere og flygtninge. 

I de senere år har vores indsats fået mere fokus på økonomisk rådgivning. 
Og hjælp til at finde arbejde. Mange er ekstremt pressede økonomisk, og 
de trygler os om arbejde. Vi kan bruge vores egne netværk, og vi kan skrive 
ansøgninger og CV'er, men mere kan vi desværre ikke. 


SAA: Hvordan ser indbyggerne i Kerteminde Kommune på jeres arbejde? Får I 
støtte fra kommunen, foreninger eller andre? 

Kim: Jeg møder næsten kun positive tilkendegivelser. Folk respekterer 
vores arbejde, og vi får mange moralske klap på skuldrene. Egentlig er jeg 
positivt overrasket over folks holdninger, som slet ikke stemmer overens med 
Christiansborgs sorte snak. 

Foreninger som Lions Club og Soroptimisterne har støttet os ved flere lejlig- 
heder. Også folkekirken har vist interesse, og de hjælper nogle gange udvalgte 
familier til ferieophold eller lignende. Fra kommunen får vi, efter ansøgning, 


støtte via paragraf 18 til frivilligt socialt arbejde 
og fra Folkeoplysningsudvalget. 
SAA: I dag bliver flygtninge diskrimineret i lov- 
givningen? Hvornår er det startet, og på hvilke 
måder bliver der diskrimineret? 

Kim: Det kan være svært for flygtninge at 
forstå, at man er stavnsbundet til sin bosæt- 
ningskommune de første tre år, men generelt 
gør lovgiverne jo meget for at sige, at diverse 
stramninger rammer indfødte danskere ligeså 
hårdt som nydanskere. 

Diskriminationen ligger i, at det rammer de 
nye med fuld styrke. Når du skærer i børne- 
penge til dem, der harikke boet ilandeti mindst 
seks år, så rammer det selvfølgelig de etniske 
minoriteter hårdest. 

Der er nok heller ikke mange indfødte på inte- 
grationsydelse, og når regeringen som en tyv om 
natten skærer i ydelsen, så går det selvfølgelig 
kun ud over nytilkommere. 


SAA: Du har tidligere taltom en usynlig mur, som 
et billede på, hvor vanskeligt det er for flygtninge 
at lykkes med et liv i Danmark. Hvad mener du 
med det? 

Kim: Hvis du vil have besøg af din syge mor 
eller moster fra Syrien, er det umuligt. Danske 
myndigheder har ikke officielt blacklistet en 
række muslimske lande, som Donald Trump 
gjorde det, men det er umuligt som syrer at få 
visum til Danmark. 

Jeg og mange andre har rystet på hovedet 
over Donald Trumps forslag om en mur mod 
Mexico. Men jeg oplever, at vildt mange love 
og regler, der konstant forandres, er en mur 
uden mursten for de mennesker, der er her og 
kæmper for at blive integreret. Støjberg foreslår 
måske ikke en mur. Det er mere sofistikeret, når 
hun glæder sig over stramning nummer 77, der 
gør det bare lidt sværere at være ny i Danmark. 

Det er blevet både sværere og dyrere at få per- 
manent opholdstilladelse for ikke at snakke om 
statsborgerskab. 

Link samarbejder med lokale kræfter i Kerte- 
minde, I deltager i FN-dagen mod racisme og 
diskrimination i Odense ogi det nye landsdæk- 
kende samarbejde mellem flygtningevenner og 
antiracister i Danmark. 


SAA: Tænker du, at der er basis for at bygge en 
landsdækkende og folkelig bevægelse? Og hvad 
mener du er de næste skridt, vi skal tage? 

Kim: Der er i hvert fald basis for en lands- 
dækkende organisation, når man ser på, at vi 
allerede har flygtninge-venlige organisationer 
i snart sagt enhver kommune med respekt for 
sig selv. Vi er tusinder, og man kan sige, at vi er 
en folkebevægelse, men vi mangler en fælles 
stemme. 

Netværksmøder i Århus og Odense har været 
de første forsigtige skridt på vejen. 

I næste omgang tænker jeg, at vi skal gøre en 
alvorlig indsats for at skabe kontakt tilde mange 
foreninger, der ikke har hørt om initiativet 
endnu. Vi skal samles mange flere for at vise, 
at der er et andet Danmark. 

Måske er der nogle steder en tilbagehol- 
denhed i forhold til at være mere aktivistiske 
end fx Dansk Flygtningehjælp, men der er et 
åbenlyst behov for, at vi træder i karakter og 
bliver synlige. 

Er Marx stadig relevant i dag? Havde 
han ret i sine analyser af kapitalis- 
men? Og hvordan kan vi bruge Marx i 
dag? Dette er nogle af de spørgsmål 
denne artikel vil berøre. 





Af Nis Hejlskov 


I år er det 200 år siden, at Karl Marx blev 
født. Marx var en tysk tænker og filosof, 
men han var også politisk aktiv i både 
Tyskland, Frankrig og England. Denne del 
af Marx livignoreres dog ofte både blandt 
intellektuelle marxister og kritikere af Marx, 
men, som filmen Den Unge Marx (tidligere 
anmeldt i SAA) har vist os, var Marx i høj 
grad også politisk aktiv i sin samtid. 

Udover at analysere hvordan kapitalens 
love konstant skaber kriser for kapitalis- 
men, skrev Marx også om social foran- 
dring, og hvordan revolutioner kan opstå. 
Han engagerede sig i og var medstifter 
af den Første Internationale i 1864, som 
forsøgte at samle arbejdere på tværs af det 
europæiske kontinent. Vi kan lære meget 
af Marx omkring kapitalismens natur, ar- 
bejderklassens rolle og nødvendigheden 
af international organisering. 


Kapitalismen er ikke historiens ende- 
station 
Efter Sovjetunionens fald i 1989 var nogle 
borgerlige tænkere af den overbevisning, at 
nu havde de liberale markedsdemokratier 
vist sig som den endegyldige afslutning på 
et århundredes kamp mellem de ”store” 
ideologier. Efter finanskrisen i 2008 blev te- 
sen om ”historiens afslutning” dog trukket 
iland. Det blev tydeligt for alle, at kapitalis- 
men bestemt ikke er historiens afslutning. 
Siden da er interessen for Marx og 
marxistiske analyser af vores verden og 
samfund kun blevet større. Denne interesse 
er voksende både på universiteter, blandt 
økonomer, aktivister, medier ogi den brede 






arbejderklasse generelt. Marx' havde ikke 
svar på alt (ingen har), men hans ideer har 
forandret den verden vi lever i, og den måde 
vi forstår os selv i relation til andre. 


Kapitalismen skaber konflikt 

Marx kritiserer kapitalismen som ét samlet 
system, som roden til mange af de proble- 
mer, vi som civilisationer står over for: sult, 
fattigdom, racisme, ulighed, fremmedgø- 
relse, undertrykkelse, krig osv. 

Marx viste os bl.a., at kapitalismen har 
indre modsætninger, som bunder i et dia- 
lektisk forhold mellem arbejde og kapital; 
lønarbejderes interesser ståri modsætning 
til virksomhedsejeres og aktionærers, som 
konstant ønsker (og er presset til) at skabe 
mere profit. 

Vi udbyttes altså som arbejderklasse, og 
vores kamp for højere løn og/eller bedre 
vilkår vil derfor konflikte med kapitali- 
sternes evige stræben efter højere profit. 
Historien har vist os, at denne interne 
modsætning ikke kan løses ved hjælp af fre- 
delige midler. Selv i en dansk velfærdsstat, 
hvor kompromisset mellem arbejdstagere 
og arbejdsgivere synes at favorisere begge 
parter ved hjælp af høje lønninger og ef- 
fektiv produktion, lurer konflikten konstant 
under overfladen. Denne relation mellem 
arbejde og kapital har ikke ændret sig væ- 
sentligt på de mere end 150 år, der er gået, 
fra Marx skrev første bind til Kapitalen. 
Kapitalismen skaber stadig konflikt mellem 
klasserne i samfundet. 


Vi bør (og kan) ændre verden 
Et af de mest kendte citater af Marx er: 
”Filosofferne har kun fortolket verden, 
hvad det gælder om er at forandre den”. 
Det er denne logik, som adskiller Marx (og 
marxismen) fra andre store tænkere og teo- 
retikere. Marx insisterede på, at historien 
skabes gennem klassekamp. 

Med andre ord skaber, opretholder og 
forandrer vi den verden, vi lever i, gennem 


kampen for vores klasses interesser. Selvom 
vi skaber og forandrer samfundet, gør vi 
det dog ikke under betingelser, vi selv har 
valgt. Gang på gang bekræfter historiske 
begivenheder denne tese. 

Da millioner af mennesker gik på gaden 
i2011 i forskellige arabiske lande, blev det 
tydeligt, hvordan arbejderklassen (fler- 
tallet) kan skabe forandring ved at vælte 
diktatorer, kræve demokratiske valg og 
frihed. Samtidig blev det tydeligt, at mas- 
serne ikke kunne tage kontrol uden at møde 
modstand fra de gamle samfundsstrukturer 
og imperialistiske kræfter i form af USA, 
Saudi-Arabien, Israel, Rusland osv. 

Marx havde ret i, at vi bør og kan forandre 
verden, men han var bestemt ikke blind 
for de store udfordringer forbundet hertil. 


International organisering af arbej- 
derklassen 

Hvis man er enig i Marx' samfundsanaly- 
ser generelt og dermed kan se behovet for 
radikal forandring i form af et brud med 
kapitalismen, så bliver det næste spørgsmål 
hurtigt; hvordan? 

Heldigvis gav Marx os nogle hints i for- 
hold til, hvordan kapitalismen kan over- 
kommes. Senere har marxister som især 
Lenin, men også Trotskij, Rosa Luxemburg 
mfl., udbygget vores forståelse for, hvordan 
vi bedst organiserer os i revolutionære 
situationer. 

Hvem har det største potentiale til at 
forandre kapitalismen? Marx skrev, at kapi- 
talismen skaber sin egen banemand i form 
af arbejderklassen; i og med at kapitalismen 
udvikler sig, skaber den samtidig en stor ny 
gruppe af mennesker (lønarbejdere), der 
har potentiale til at organisere sig kollektivt. 

Da det under kapitalismen er frivilligt at 
sælge sin arbejdskraft, har denne gruppe 
også magten til at sætte en kæp i det ka- 
pitalistiske hjul ved at nægte at arbejde. 
Denne organisering kalder vi strejke. Strej- 
ker er vores bedste våben, fordi det rammer 

virksomhedsejere og aktionærer på deres 
livsgrundlag; profitskabelse. 

Kigger vi på arbejderklassen globalt set, 
så har den aldrig været større end i 2018. 
Flere og flere flytter fra land til by, og det 
betyder bl.a., at arbejdere er tættere på 
hinanden fysisk, og derfor objektivt set 
burde have nemmere ved at organisere sig. 
Samtidig har den teknologiske og digitale 
udvikling givet os forbedrede muligheder til 
at kommunikere og forbinde vores kampe 
internationalt. 

Nogle vilindvende, at arbejdets karakter 
har ændret sig markant, men det ændrer 
ikke på udbytnings-relationen mellem os, 
der er tvunget til at sælge vores arbejdskraft 
og de, som lever af andres arbejde. Med 
andre ord, de sociale relationer under kapi- 
talismen er stadigvæk bestemt ud fra vores 
relation til produktionsmidlerne. 

Arbejderklassen har de bedste forud- 
sætninger for at skabe forandringer og 
overvinde kapitalismen, men hvordan 
organiserer man arbejderklassen. For Marx 
var det afgørende, at arbejderklassen er 
international, og derfor må organiseringen 
af arbejdere også være international. Det er 
svært at påvise, at Marx havde ret i dette, 
men vi kan til gengæld kigge på nogle af de 
historiske forsøg på at organisere og tage 
ved lære (Rusland 1917, Kina 1949, Cuba 
1959, Chile 1970, Polen 1980, Venezuela 
1998, Bolivia 2005, Egypten 2011 osv.). 

Overordnet set kan man sige, at revo- 
lutionære processer der begrænser sig til 
nationalstater har trange kår i en global 
kapitalistisk verden. Rusland 1917 er sta- 
digvæk det bedste eksempel, hvor man for- 
søgte — og havde potentialet til — at sprede 
revolutionen til andre lande. 

Marx viste os vejen — både i teori og 
praksis —, men vi har stadig til gode at se 
en international socialistisk bevægelse, 
der har styrken til at forbinde og organisere 
proletarer i alle verdens lande! 

Højrefløjs-regeringer i Europa gen- 
nemtrumfer racistiske stramninger 
mod muslimer, migranter og flygt- 
ninge. 





Oversat fra Socialist Worker af Anna Wolf 


I Østrig har koalitionen af de konservative 
og Frihedspartiet (FPO) lukket syv moskeer 
ibegyndelsen afjuni— og de arbejder nu for 
deportationsordrer for 40 imamer. 

Den konservative kansler, Sebastian 
Kurz, siger: ”Parallelsamfund, politiseret 
islam eller radikale tendenser har intet at 
gøre i vores land.” 

Det var ment som en racistisk trussel 
rettet mod alle de 600.000 muslimske ind- 
byggere i Østrig. Og slaget kommer side om 
side med planer om at forbyde muslimske 
piger at bære hijab på nogle skoler. 

En nøglefigur bag de islamofobiske 


stramninger er det fascistiske Frihedspartis 
indenrigsminister, Herbert Kickl. 

Grundlaget for FPO's opstigning til mag- 
ten blev skabt af den foregående kaalition 
af konservative og socialdemokrater. 

Den gav racistisk spillerum ved at gøre 
migranter og muslimer til syndebukke i 
kølvandet på flygtningekrisen. 

Nedlukning af moskeer og deportationen 
af imamer er tilladt under en lov fra 2015. 
Den siger, at religiøse organisationer skal 
have et ”fundamentalt positivt syn på 
Østrigs stat og samfund”. 

Imens var over 600 flygtninge fanget i 
Middelhavet midt i juni. 


Redning 

Den nye italienske højrefløjsregering 
nægtede at lade et NGO-drevet rednings- 
skib gå i havn. Efterfølgende har den span- 
ske stats premierministerkontor sagt, at 


det vil tillade skibet at lægge til i Valencia. 

Det er del af en bredere kampagne for de- 
portation af migranter søsat af koalitionen 
af den populistiske Femstjernebevægelse 
og det racistiske Lega. Truslen om udvis- 
ning hænger over hovederne på de omtrent 
500.000 udokumenterede migranter, der 
bor i Italien. 

Vicepremierminister og Lega-formand, 
Matteo Salvini, formanede migranter om 
at være ”klar til at pakke jeres tasker” i 
begyndelsen af juni. 

”Det er ikke nok at reducere antallet af 
folk, der ankommer,” sagde han. ”Vi må 
øge udvisningerne”. 

Salvini forsvarede de racistiske stramnin- 
ger ved at sige, at andre lande også lukker 
deres grænser. 

Og han kritiserede EU's Dublin-forord- 
ning, der betyder, at flygtninge skal søge 
asyl i det første land, de kommer ind i. 





jrefløjen stormer frem i Europa 
- gør modstand 


Men EU erikke nogen flygtningeven eller 
en barriere mod racisme. Omtrent 60 men- 
nesker druknede ud for den tunesiske kyst i 
begyndelsen af juni, da deres båd kæntrede. 

Det var en isnende påmindelse om, hvor- 
dan EU's Fort Europa-politik har omdannet 
Middelhavet til en massegrav. 

Østrigske Kurz står til at skulle overtage 
EU-præsidentskabet i juli og har signaleret, 
at han vil skubbe indvandringspolitikken 
længere mod højre. 

Antiracister må opbygge en opposition 
til deres egne magthaveres og EU's massive 
stramninger — og kæmpe for at åbne græn- 
serne og lade flygtninge komme ind. At slå 
igen mod det yderste højre betyder også at 
gøre modstand mod den statsracisme, der 
normaliserer dem. 


Interview 





O8 





Socialistisk Arbejderavis har talt med Lars Hut- 
ters, mangeårig aktivist på venstrefløjen, om hans 
erfaringer fra 1968. 





Af Charlie Lywood 


Lars Hutters er pensioneret afdelingslæge. Han deltog i 
forreste række i studenteroprøret i kampen mod profes- 
sorvældet og for en demokratisk universitetsstyrelseslov. 
Han deltog og var initiativtager til mange aktioner bl. 
a. Saga-demonstrationerne, "De Studerendes Vietnam- 
aktion”, Kejsergade- og verdensbankdemonstrationerne. 
Og var aktiv i solidaritetsarbejde for Kirunastrejkerne 
(1969-70) og strejker 1970-71. 


SAA: Hvad betød året 1968 for dig? 

Lars: 1968 var ikke bare et studenteroprør, det var også 
et kulturelt oprør med masser af ny musik. Man sprængte 
rammerne og eksperimenterede. Nye boformer, som 
kollektiver,sprang op. Ændringerne var altomfattende. 

Det var et ikonisk år. Der er begivenheder i historien 
som skaber bølger, som påvirker verden både nationalt og 
internationalt. Den Franske revolution i 1789 er et eksem- 
pel. 1968 var sådan et år. Et meget intenst og politisk år. 
Tet-offensiven i Vietnam i februar. Maj-oprøret i Frankrig 
påvirkede bevægelsen i Danmark meget. 

Jeg kan huske, at jeg var med i Østerbro-afdelingen af 
Venstresocialisterne (VS). Vi studerede Lenin og revolu- 
tionen og hans april-teser fordi vi troede revolution var 
nær. 29. august gik Sovjet ind i Tjekkoslovakiet. 

Jeg tog initiativ til en demonstration med røde faner 
foran den sovjetiske ambassade. Det var som om verden 
var ved at forandre sig fundamentalt. 


SAA: Hvad ville du fremhæve som de væsentligste træk 
ved 1968? 
Lars: Det der var det unikke i 1968 var, at vi gjorde det 


Maj "68 markering I Odense 


i fællesskab. Ikke individuelle heltedåde, men sammen 
skabte vi tingene. I foråret 1968 var vi mange som oplevede 
et magisk øjeblik hvor ting faktisk hang sammen. Verden 
hang sammen. 

Kampen mod professorvældet, Vietnam-krigen, kam- 
pen mod stalinisme i Østeuropa, borgerretsbevægelsen i 
USA hang sammen, som en fælles kamp mod et magtsy- 
stem vi ville forandre. Og det vi oplevede var, at intet var 
umuligt. Hvis vi stod sammen kunne vi ændre systemet. 

Der skete fantastiske spring i folks bevidsthed — nær- 
mest fra den ene dag til den anden. Vi orienterede os 
internationalt, og opdagede, at vi stod for det samme. 
Forandring af det gamle magtsystem. 

SAA: Kan du sige lidt om studenternes kamp i 1968, 
som du var en del af? 

Studenteroprøret i Danmark startede den 21. marts, 
da de psykologistuderende krævede, at de fik 50 % af 
pladserne i de styrende organer på universiteterne incl. 
oprettelse af studienævn. I ugerne efter arrangeredes 
debatter hvor, blandt andet de medicinstuderende, som 
jeg, blev inviteret til at deltage. Her var en meget militant 
stemning. 

”Vi kan godt ændre systemet” blev der råbt og under- 
streget. Da forhandlinger om 50 % repræsentation af de 
studerende trak ud til midt i april valgte de psykologi- 
studerende at besætte deres institut på Frue Plads og 
barrikadere sig derinde. 

Jeg var medlem af medicinerrådet og tog initiativ til en 
demonstration den 23. april fra Nørre Allé til Frue Plads. 
Studerende fra medicin, matnat, kemi, fysik og geografi 
deltog. Det var en overvældende succes med 5 - 10.000 
deltagere. Samarbejdet mellem de valgte til studenter- 
rådene og udenomsparlamentariske aktivister skabte 
dynamikken i studenteroprøret. 


SAA: Hvordan fik i kravet om 50 % medbestemmelse igen- 
nem? 

Lars: I efteråret 1968 havde vi stadigvæk ikke fået kravet 
om 50 % repræsentation i et kommende studienævn igen- 
nem på medicinstudiet. Derfor måtte vi tage skrappere 
metoder i brug. Da vi hørte at der skulle være et møde i 
forhandlingsudvalget med 5 professor og 5 unge forsker 
så troppede vi op til mødet med 10 studerende! De smed 
os ikke ud, så vi forhandlede videre. 

Så er vi fremme ved april 1969. 

Der var stadig kun 2 studerende i fakultetets styrende 
organ, mens der var 40 professorer. Til næste møde mødte 
vi op med 40 studerende og da 20 professorer var ankom- 
met til mødet så blokerede vi indgangen til Nørre Alle. Så 
kunne de ikke holde mødet. 

"Det var som om verden var ved at 
forandre sig fundamentalt” 


Jeg blev efterfølgende kaldt til møde af den nye dekan 
Dyre Trolle. Han mente, at jeg ikke havde de almindelige 
studerendes opbakning til vores metoder. Vi aftalte at 
holde et møde for at afprøve hvem der havde ret. 

Der var så mange, der kom til mødet, at man blev nødt 
tilatinddrage et tilstødende lokale. Der blev argumenteret 
fra begge sider og det endte med en afstemning, som gav 
enstemmigt opbakning til vores kampagne og metoder. 
Det åbnede op for, at fortalerne for at ændre universitets- 
loven og demokratisere den, bl.a. rektor Mogens Fog blev 
meget nemmere efter dette massemøde. 


SAA: Forholdt studenterne sig til andet end deres egen 
verden? 

Lars: Ja, i høj grad! I efteråret 1969 stiftede vi De stu- 
derendes Vietnam Aktion. Vi fulgte opfordringen fra de 
studerende i USA til at lave sit-ins, d. 15. oktober og 15. 
november, som var en aktionsform, som blev brugt over 
hele verden. Sit-im'en d. 15. oktober var en stor succes. 
Det skete på næsten samtlige fakulteter på Københavns 
Universitet. Her blevVietnam-krigen debatteret en hel dag 
mens undervisningen var suspenderet. Da vi planlagde 
den næste sit-in blev mødet afbrudt af en studerende 
som fortalte, at man havde opdaget Forsvarets Efter- 
retningstjenestes (PETs) ”lytte-central” i Kejsergade (i en 
kælder under Asiatisk Institut og dermed på Københavns 
Universitets matrikel). 

Vi lavede straks et døgnvagts blokade af kælderen. 
Vi opretholdt den i flere dage. En aften var vi sultne og 
lod en mand tilbage imens vi gik ud for at få noget mad. 
Imens vi var ved at bestille, kom han løbende, og sagde, 
at to biler var kørte ind i gården, så vi røg straks tilbage 
uden mad og genetablerede blokaden. Politiet kom der- 
efter og arresterede flere af os. Rektor Mogens Fog kom 
og fik os ud af brummen. Og der blev Kejsergade godt og 
grundigt afsløret. 


SAA: Har 1968 haft en bærende betydning? 

Lars:For det første, betød kombinationen af modstand 
fra bevægelsen i USA og internationalt, og nederlag på 
slagmarken, at USA måtte trække sig ud i 1975. Men be- 
vægelsen i 1968 viste, at ved at stå sammen kunne man 
ændre tingene, som dog senere er blevet rullet tilbage. 
Borgerskabet blev trængt. 

Men desværre fik de samlet sig, fordi vi ikke kunne sætte 
det afgørende stød ind, og har siden 70'erne haft held til at 
rulle mange af de forbedringer, der skete dengang, tilbage. 
Vi fik dem kun til låns. Men jeg er optimistisk omkring om 
det kommer til at ske igen. Der kan komme en omfattende 
krise iløbet af 5 år. Og denne gang skal vi føre det til ende. 





Foruden vores egen Jørgen Lund, 

som tegnede de store linier over hele 
oprørs-året, talte også den lokale Leif 
Søndergaard. Leif er lektor emeritus i 
litteraturhistorie på SDU. Her kom- 
mer et resumé af oplægget. 





Af Lene Junker 


Leif var øjenvidne til begivenhederne i 
Paris 68, fordi han og en belgisk kammerat 
tog den på stop til Paris. De boede privat 
hos en familie, som kraftigt advarede dem 
mod at gå ud i gaderne, især om aftenen. 
Den advarsel så de dog stort på. 

Trods imponerende økonomiske nøgletal 
i Frankrig, så var der stadig høj arbejdsløs- 
hed og mange lavtlønnede. Og trods en 
voldsom stigning i antallet af studerende 
på universiteterne, så var undervisnings- 
systemet stift og stillestående. 


Studerende og arbejdere kæmpede 
sammen 

Det blev studenterne, som startede 
oprøret. Men i løbet af kort tid gik ar- 
bejderklassen med, og den hidtil største 
strejkebevægelse på 9 millioner arbejdere 
buldrede derudaf. Fagforeningerne havde 
få medlemmer, og de faglige ledere var 
skeptiske over for studenterne. Så strejke- 
bevægelsen blev organiseret nedefra på de 
enkelte arbejdspladser. Det første tilbud 
om klækkelige lønstigninger blev afvist, og 
strejkerne fortsatte. 

Præsident De Gaulle blev skræmt og 
forsvandt fra offentligheden. Det viste sig 
senere, at han havde opsøgt de franske eli- 
tetropper for at sikre sig deres støtte til atslå 
oprøret ned militært, hvis det skulle blive 
nødvendigt. Sidst i juni blev der udskrevet 
valg, som højrefløjen vandt. Måske fordi 
man skulle være 21 for at kunne stemme. 


Social revolution 

Leif opsummerer Frankrig 1968 som en 
succes for den sociale revolution, men ikke 
for den politiske revolution. 

Oprøret i 68 skete på baggrund af en 
række ophobede konflikter, som eksplo- 
derede samtidigt. 

Senere startede Leif på Aarhus Univer- 
sitet på litteraturhistorie. Hurtigt var han 
med til at danne en gruppe af "kritiske 
litteraturstuderende” Deres Manifest 
kom ud i en dobbelt kronik i Dagbladet 
Information, og senere blev de en del af de 
mange "Fagkritiske Fronter”, som anskuede 
deres fag ud fra en marxistisk synsvinkel 
og forandrede fagenes indhold til at "tjene 
arbejderklassen” og ikke "borgerskabet” 

Studenterne på Aarhus besatte rektors 
kontor og krævede studenterdemokrati, og 
de fik tilkæmpet sig en del indrømmelser. 


To strømninger 

Der var to hovedstrømninger i 68 oprøret: 
Blomsterbørnene og de politiske. Leif blev 
medlem af Venstresocialisterne (VS) i 1972 
og var senere med til at danne Kommuni- 
stisk Forbund (KF) i 1973, som senere gik 
ind i VS igen. 

I Danmark havde oprøret i 1968 betyd- 
ning for den senere dannelse af " Nej til 
atomkraft” bevægelsen, som jo forhin- 
drede, at der blev bygget A-kraftværker 
i Danmark. Miljøbevægelsen, kvindefri- 
gørelsen og den seksuelle frigørelse blev 
også boosted af ånden fra 68. Det samme 
er tilfældet med kollektivbevægelsen og de 
langt friere omgangsformer. 

I dag som i 68 findes der også en række 
ophobede konflikter i samfundet. Spørgs- 
mål er hvornår og hvordan disse konflikter 
bliver udløst. Man skal dog ikke kigge efter 
et nyt 68, men efter et nyt oprør. 

Skal vi kæmpe for mangfoldighed eller mod racis- 
me? Det spørgsmål - altså hvordan vi skal defi- 
nere os som aktivister og bevægelse - bliver lige nu 
diskuteret af aktivister på tværs af landet. 





Af Alexander Lassithiotakis 


Umiddelbart kan det synes som et lidt ligegyldigt 
spørgsmål om ord. Men der ligger der nogle reelle politiske 
forskelle bag ordene. Man kan argumentere for, at mangfol- 
dighed er bredere og mere rummeligt end antiracisme, er 
positivt defineret og rummer modstanden mod racismen 
implicit. Alligevel er vi mange, som mener, at ordene mod 
racisme er helt afgørende at få med — og hvorfor så det? 

Et godt argument rent sprogligt og meningsskabende 
er at definere os som for mangfoldighed, fordi vi hermed 
definerer os selv positivt, frem for det sprogligt negative 
mod racisme. 

Samme overvejelse har vi haft i Mangfoldige Stemmer 
Mod Racisme i København. 

Vi er samlet på tværs af forskellige øvrige holdninger og 
er enige om, at vi sammen skal skabe aktivitet på tværs af 
disse holdninger imod racisme. 


Når vi bruger ordet mangfoldighed i vores navn som det 
første, er det netop for at begynde med positivt indhold — og 
desuden at give plads til vores uenigheder. 

Vi behøver ikke at være enige i alt — vi er enige om det 
centrale, at viønsker mangfoldig modstand mod racisme, 
og herunder kan vi sagtens leve med andre uenigheder som 
en naturlig selvfølge. Heldigvis, kan man sige, for ellers var 
vijo ikke udtryk for en bred bevægelse. Også derfor er ordet 
mangfoldighed godt. 


Ingen mangfoldighed uden antiracisme 

Det er bare ikke nok. Ordene mod racisme eller antira- 
cisme, eller hvordan vi nu formulerer det — er afgørende 
at få med. For det første er det en præcisering af, hvad 
mangfoldighed går ud på i praksis — og for det andet rejser 
det en nødvendig diskussion. 

Et modargument man ofte hører, er, at det negative 
skræmmer folk væk. Man kan dog simpelt sige, at hvis det 
skræmmer folk i dagens Danmark at være imod racisme, 
så er der næppe tale om politiske kræfter, vi kan eller vil 
arbejde sammen med. 

Racisme finder sted på mange planer i vores samfund. 
Fra hverdagsracisme, stigmatisering, etnisk profilering til 
den politisk motiverede, for bare at ridse spektret op. Den 


Mangfoldighed og antiracisme 


politiske racisme er blevet stadigt mere dominerende i 
den offentlige debat i de senere år og forstærker i øvrigt 
racismen på de andre planer. 

Med DF's fremgang og den politiske midtes forsøg på at 
vride stemmer ved at kopiere eller overgå denne politik, 
er racismen generelt — og særligt i form af islamofobi — 
blevet stueren. Fra Helle Thorning som frikadellekriger, 
diverse stramninger af både sociale ydelser og flygtninges 
rettigheder til ghettoudspil og Støjbergs symbolpolitiske 
ramadan-udtalelser. 

Racismen er den centrale logik, som ligger bag det 
hele. Hvis vi vil udfordre den, er det ikke nok at gå ind 
for en abstrakt ufarlig mangfoldighed. Vi skal også være 
imod racisme. Med vores navn og identifikation skal vi 
tilkendegive det - og rejse netop denne diskussion i den 
offentlige debat. Derfor begge dele - Ingen mangfoldighed 
uden antiracisme. 


Israel-Palæstina: 






Hvordan stoppes blodbadet? 


Den 30. marts markerede palæsti- 
nenserne "land day”. Opgøret mel- 
lem de palæstinensiske krav og den 
Israelske overmagt resulterede atter 
en gang i et palæstinensisk blodbad. 





Af Sigurd Sejer Skov 


Men hvad skal der til, før den tilsynela- 
dende endeløse konflikt får en slutning? 

Konflikten har sin oprindelse i opret- 
telsen af staten Israel i 1948, som var gen- 
nemført af FN. Den beslutning kunne FN 
tage, fordi Det britiske Imperium på papiret 
ejede Palæstina fra kolonitiden og derfor 
kunne give det væk. 


Palæstina - et fængsel 

Siden konfliktens start i midten af det 20. 
århundrede, er forholdene for palæstinen- 
serne kun blevet værre. Palæstina bliver 
omtalt som verdens største fængsel. Spe- 
cielt Gaza passer idenne sammenligning, 
fordi Gazas landegrænser mellem Israel og 
Egypten (tidligere besætter af gazastriben) 
er svært bevogtede, samt at søvejen er blo- 
keret af Israelsk kystvagt. 

Ud over Gazastriben er Vestbredden i 
princippet palæstinensisk, men Vestbred- 
den er besat af Israelsk militær, og det esti- 
meres at ca. 60 % afvestbredden er bosat af 
Israelere. Gazastriben og Vestbredden har 
hver deres palæstinensiske autoritet, men 
fælles for dem begge er, at de er underlagt 
Israels terror. Siden 1946 er op imod en 
million palæstinensere blevet fordrevet fra 
deres land, og tallet øges stadig. 


Protesterne slås ned med hård hånd 

"Land day” er blevet en mærkedag for det 
palæstinensiske folk, fordi det markerer års- 
dagen for den palæstinensiske massepro- 


test den 30. marts i 1976, som primært var 
koncentreret i seks palæstinensiske byer. 
Protesten i 76 var ikke blot en modstand 
mod Israelsk ekspropriering af tusindvis af 
tønder palæstinensisk land, men også en 
protest mod selve udslettelses-politikken, 
som er en del af koloniseringen. Under 
disse protester blev seks demonstranter 
dræbt og hundredvis sårede. 

Den systematiske massakre af palæsti- 
nensere har været på højt blus de seneste år, 
men 2018 har været særligt blodigt. Da man 
markerede Land day i år, demonstrerede 
man langs grænsen mellem Gaza og Israel, 
som er trukket op med et stort hegn. Det 
endte i et sandt blodbad. 17 palæstinensere 
blev dræbt og mere end 1400 blev sårede, 
da militæret skød med skarpt på fredelig 
demonstranter. 

Efterfølgende har begivenheder såsom 
flytningen af den amerikanske ambassade 
fra Tel Aviv til Jerusalem skabt store prote- 
ster og dermed voldsomme reaktioner fra 
de Israelske autoriteter. Da man proteste- 
rede mod ambassade-flytningen den 14, 
maj, benyttede Israel atter engang hård 
vold mod Gazas befolkning. Gazas sund- 
hedsministerium har udmeldt, at derinden 
for et tidsrum på 24 timer blev dræbt 60 og 
såret 2771 palæstinensere. 

I sit mål om undertrykkelse af palæsti- 
nenserne benytter den Israelske hær skarpe 
skud, tåregas og ildbomber. De hårde mid- 
ler har i perioden mellem den 30. marts til 
den 16. maj myrdet 110 og såret mere end 
12700 palæstinensere. 


Israel - USA's ven i mellemøsten 

Udover at mange våben tilhørende de 
Israelske autoriteter er amerikanske, mod- 
tager Israel jævnligt store pengesummer 
fra vesten, primært USA. i 2016 bevilligede 


Barack Obama den nette sum på 270 mil- 
liarder kr. i militær-assistance til Israel over 
de næste 10 år 

Til gengæld modtager USA bl.a. informa- 
tion fra den Israelske efterretningstjeneste. 
Ydermere reinvesterer Israel enorme sum- 
mer i amerikansk produceret militærma- 
teriel, som er en af USAs største industrier. 

Selve historien er med til at give Israel 
en legitimitet, de aldrig har fortjent. Lige 
fra at Israel blev funderet på baggrund af 
en FN resolution, hvor Storbritannien gav 
land væk, som ikke var deres til at begynde 
med, til at Israel stadig den dag i dag nyder 
godt af fordelen ved deres rolle som vestens 
satellit i regionen. 


Forhandling og to-statsløsning? 
Israels rolle i mellemøsten betyder, at de 
får legitimitet fra USA, Rusland og EU (men 
også Saudi-Arabien, Egypten og Tyrkiet 
har indgået aftaler med Israel). Derfor kan 
Israel-Palæstina konflikten ikke løses lo- 
kalt. Den illusion indberegner nemlig ikke 
eksistensen af Israel som et imperialistisk 
foretagende. 

Mange taler om en to stats løsning, hvor 
Israel og palæstina skulle kunne eksisterer 
side om side. Historien har dog vist, at Israel 
så godt som aldrig gør indrømmelser, og 
det behøver de heller ikke, så længe de har 
opbakning fra verdens store magthavere. 
Samtidig er det umuligt for et folk, der 
kæmper en frihedskamp, at forhandle med 
deres undertrykkere, fordi man ikke kan 
lave et kompromis med sine undertrykkere. 
Et kompromis med undertrykkelse vil selv- 
sagt ikke give frihed, men stadigindeholde 
undertrykkende elementer. 

Magtrelationen mellem Israel og Pa- 
læstina viser tydeligt, både hvem den 
undertrykkende part er, men også hvorfor 


det aldrig vil fører til en "fair deal”, fordi 
benyttelsen af hård magt i sidste ende er 
det, der definerer grænserne inden for det 
kapitalistiske system. 


For ét samlet socialistisk Palæstina 
For at få fred i Palæstina må vi kigge ad 
andre veje, fordi præmissen for et frede- 
ligt samfund i sidste ende er den samme 
i Israel-Palæstina, som den er i resten af 
den kapitalistiske verden. Præmissen er 
socialisme, fordi kun i et samfund hvor 
almindelige menneskers klasseinteresser er 
de dominerende, vil man have et samfund 
uden krig, undertrykkelse, grænser osv. 

Den almindelige israeler og palæsti- 
nenser har ingen interesse i at slås mod 
hinanden, derimod har de begge interesse 
i at fjerne et system, hvor der er tvunget til 
at leve med den undertrykkelse selve klas- 
sesamfundet bringer med sig. 

En revolution er løsningen, men revolu- 
tionen som skal befri det palæstinensiske 
folk og den israelske arbejderklasse, er na- 
turligvis ikke begrænset til Israel-Palæstina 
området. Det arabiske forår, vi så i 2011, 
har været det tætteste, vi indtil videre har 
været på en løsning og gavi den periode et 
åndehul for palæstinenserne. 

De nødvendige forandringer for et he- 
roisk, men isoleret og lille undertrykt folk, 
ligger i en bredere bevægelse, som vi netop 
så i det arabiske forår. Nøglen til befrielse 
af Palæstina ligger hos masserne i de store 
arabiske byer såsom Cairo, Amman, Beirut 
og Alexandria. 

Derfor er socialismen og dermed en 
socialistisk stat, den eneste løsning på 
konflikten, ikke blot i Israel-Palæstina men 
ihele Mellemøsten. 





FARE Min kro 


Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
… OSV. 

Det virker bare ikke. Den enkelte virksomhed -— eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 
hårdere. 

Krisen er blevet en systemkrise - og dermed en politisk 
krise. 


Modstand 

Selv om deres ”krise-medicin” ikke virker, så rammer 
den hårdt for os andre. Verden over angriber magtha- 
verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere - og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
heden! 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisMe - og vi synes det er værd at 
slås for. 


Vil du være med? Vi har brug for dig, og du har brug 
for os, hvis vi skal skabe en anden verden! 

Den 9. Juni gik netværket "Min krop - mine regler” 
på gaden for at give den kristne og fundamentalistiske 
organisation 'Retten til liv, der havde arrangeret en 
march gennem København med deres reaktionære 
anti-abort budskab, modstand. 

Mille Stockner fra "Min krop - mine regler” udtaler: 
"Hver gang retten til kvinders egen krop og ligestil- 
ling trues af reaktionære bevægelser, ser vi det som 
en pligt at gå på gaden med det modsatte budskab. Vi 


Møderne er åbne for alle 

interesserede. Møde-emnerne kan ændre sig i 
løbet af avisens udgivelsesperiode. Se de seneste 
opdateringer på socialister.dk/moeder 


København 


Mødes kl. 19.00 i Christianshavns Beboerhus, Dron- 


ningensgade 34. Studiekreds bliver holdt på Amager. 


For tilmelding og mere info kontakt ISU på 20 34 35 
13.42273. 


28/6: Sommerfest 





Socialistisk Arbejderavis: facebook.com/SocialistiskAr- 
bejderAvisiInternationale Socialister/ISU: facebook.com/ 
groups/intsoc/ 


har haft fri abort i Danmark i 45 år, og den rettighed 
vil vi bevare. 

Det betyder alt for kvinders ligestilling og for kvin- 
ders rettigheder, at de har retten til selv at kontrollere, 
hvad der skal ske med deres egen krop. Det er der 
ingen andre, der skal bestemme. Vi skal aldrig tilbage 
til tidligere tiders farlige og ulovlige aborter udført af 
kvaksalvere etc.” 


&Det er her det sker 


Odense 


Mødes hver tirsdag kl. 19.00 i Ungdomshuset, Nørre- 
gade 60. Kontakt Jens, 2426 8023, for mere info. 


3. juli: Sommerfest og indsamling - ring for tid og sted. 
7. aug: Opstart efter sommerferien 
14. aug: Ny pjece: Socialisme for begyndere 


IS/U Odense på Facebook: facebook.com/ 
groups/703272553037371/ 


Århus 


Internationale Socialister holder normalt møder 
hver anden tirsdag kl. 19.30 på Aarhus Univer- 
sitet. 

Møder i sommerferien holdes dog privat. Kontakt 
Lars Henrik på 61606876 for yderligere oplys- 
ninger. 


Giv regeringens "Ghettoplan” 


Voldsomt og dramatisk lancerede 
Lars Løkke regeringens "Ghetto- 
plan” i sin nytårstale. 


ENT SBI E 


"Stenørkener uden for forbindelse til 
omverden” og "Sorte huller på landkor- 
tet” - en åbenlys udskamning af alle os, 
som bor i et almennyttigt boligområde, 
suppleret med lige dele racisme og dis- 
krimination overfor mennesker fra ikke- 
vestlige lande. 


Debat på falske præmisser 

Siden er debatten fortsat, efterhånden 
som regeringens udspil er blevet be- 
handlet i Folketinget - desværre på falske 
præmisser. 

Forfatter og debattør, Hjarn von Zer- 
nichow Borberg siger i et interview til 
KONEICS EET O Es NMiT.g 

"Ghetto-debatten er helt ude af propor- 
(ufe a re KON Ce Roe ed ea ES ANSE 
suppleret med retorikken om parallel- 
samfund, men den får det til at lyde, som 
om en stor gruppe mennesker har meldt 
sig ud og fravalgt Danmark. I stedet for 
at erkende, at der er tale om en mindre 
gruppe mennesker, der er blevet mar- 
ginaliseret som bieffekt af en langsigtet 
bolig- og socialpolitik. Det går galt, når 
man zoomer ind på en lille gruppe men- 
nesker, som om det var danmarkshisto- 
riens største problem.” 


Massivt flertal bag planen 

IMO NR sek tasker le eksbe rn else T St 
solidt flertal for de fleste elementer i sin 
plan. Den røde tråd i planen er tvang, dis- 
krimination og økonomiske sanktioner. 
Ikke overraskende støtter DF planen. Det 
gør S og SF desværre også. 

En stor del af planen skal betales med de 
penge, som lejerne har sparet sammen i 
Landsbyggefonden til brug for renovering 
og nybygninger. Alle partier, undtagen 


modstand 


altre SISSE SÆT SEE ENGEN KO ETS ER NG 
SUTTER NUR obl b Es tre Se ears EST er 


DE LOGS DT 

Forslaget om, at kun 40 % af boligerne i 
et"ghettoområde” må være almennyttige 
(ore iksr mere Ror SLET adr serene lords 
Enhedslisten, Alternativet og Radikale. 
Det betyder, at de 60% enten skal sælges 
som ejerboliger eller rives ned. 
Sprogprøverne i 0-klasse, tvungen in- 
stitution for 1-årige med trusler om at 
miste børneydelse eller kontanthjælp, 
sanktioner mod skoler og skoleledere, 
som præsterer for lavt, er vedtaget af 
regeringen,DF ogS. 

De samme partier har også vedtaget, at 
der kun må være 30% børn fra et "ghet- 
toområde” i en daginstitution, samt at 
at forældre kan straffes økonomisk, hvis 
deres børn ikke er i institution. Endeligt er 
detnu vedtaget, at kontanthjælpsmodta- 
gere ikke må flytteind i et "ghettoområde” 
- støttet af regeringen, DE S og SE 


TUES IT EDGE TEE rs 
Når politikerne råber op om fremmede 
kulturer, ghettoer, parallelsamfund osv. 
giver de et falsk billede af de virkelige 
problemer. Forja, det er da klart, at der er 
voksende sociale problemer i dette land, 
som har været plaget af alt for mange 
år med nyliberalisme og nedskæringer. 
Men rigtige løsninger på sådanne proble- 
mer handler ikke om at hetze bestemte 
grupper og boligområder. Det handler 
derimod om omfordeling af ressourcerne 
og et helt andet syn på vores velfærd og 
samfund. 


Støt den solidariske modstandsk- 
raft i boligområderne 

Mange af de boligområder, som politi- 
kerne i dag kalder ghettoer, indeholder 
faktisk en kerne af solidarisk modstands- 
kraft. Boligområder som Tingbjerg og 


Vollsmose er multietniske boligområder, 
hvor mennesker kender hinanden på 
kryds og tværs af etnisk baggrund, kultur 
og religion. I mange af områderne findes 
(Ole Tudo randen EJERS ODER 
med til at gøre områderne trygge og til at 
udvikle stærke fællesskaber. 


Nogle bud på virkelige løsninger baseret 
SENSE utal mel rer ental es 

- Gør skoler og institutioner i udsatte bo- 
ligområder til model-skoler med masser 
af ressourcer. 

- Byg varieret og spændende i stedet for 
det grå og triste beton. 

- Afskaf karakterræset i skolerne — giv 
plads til mennesker og mere forskel- 
lighed. 

-Sørg for et rummeligt arbejdsmarked 
— alle skal have ret til et job, som de kan 
udvikle sig i. 

- Afskaf fattigdomsydelserne — ingen kan 
udvikle sig eller trives i fattigdom. 

- Skaf praktikpladser til alle, så unge kan 
gøre deres uddannelse færdig. 
-Dyrkmangfoldighed og multikultur som 
modvægt til racisme. 


Byg modstand fra neden 

Mange eksperter med stor indsigt har 
advaret mod "ghettoplanen”. Under- 
skriftsindsamlingen FINGRENE VÆK FRA 
LEJERNES PENGE har samlet 20.000 un- 
derskrifter. BL - Danmark Almene Boliger 
har protesteret og dokumenteret de fatale 
konsekvenser af for alle lejere. Der er stor 
frustration og vrede blandt foreninger og 
ildsjæle, som vi så det i Mjølnerparken, da 
would eksiste eks ta] 


Senest er initiativerne "Ghettogether” og 
"Almen Modstand” gået i luften. Begge 
arbejder de på at samle lejerne til aktiv 
modstand. Disse initiativer skal spre- 
des bredere ud, men også samles i en 
stærkere modstand (læs Ghettogethers 
manifest på s. 2). 


www.socialister.dk 

